ngayelake iku Sang Prabu tansaya sengit. Kagawa saka ati kemropok kaya diobok-obok mula Sang Prabu Kencana Ginurit terus ngobahake tangan nggebug wanita kang katone ora ndayani kuwi. Karana kaseret ati mangkel lan anyel, luwih-luwih kasurung rasa nganggep remeh marang wanodya kang clunthangan kuwi, mula panggebuge tumaruntun.Putri nyalawadi iku malah ngguyu sajak ngenyek lan nyepelekake banget. Dheweke sengaja ora ngendhani gebugane Sang Prabu Kencana Ginurit. Gepukane ratu jatmika kuwi kepara ditadhahi mawa payudara kang mendur-mendur empuk. Wanita iku malah njaluk supaya ratu mudha tumaruna iku gelem nggebug maneh.Pasuryane Sang Prabu Kencana Ginurit dadi pucet abang